Rikunarita-ORG/Wikinium huggingface dataset:
# Jou

Moman-yan di lajounen. (an fransé)
**jou** oben **lajounen** sa entèrval di tan ki ka séparé lévé di kouché di Solèy. Jou sa présédé pa lob bonmanten é ka lésé plas o krépiskil swè. So koumansman (pa rapò a minwi lò lokal) é so douré dépandan di lépòk di lannen é di latitid ; ensi, *jou* pouvé douré 6 mwa à pol térès-ya.

Pa ègstansyon, *jou* oben *lajounen* ka dézigné ansanm-an di roun jou é di roun lannwit konsékitif é ka korèsponn à roun rotasyon konplèt di Latè asou li-menm pa rapò à roun pwen jéyografik bay. Jou-ya sa tradisyonèlman rougroupé an lasimèn é ka poté an gwiyanè kou non lendi, mardi, mèrkrédi, Jédi, vandrédi, sanmdi ké Dimanch.

Anfen, jou-a sa osi non di entèrval ki ka séparé roun moman di so landimen a lamèm lò o menm andrwa, pa lègzanp ant 1é janvyé à 13 lò ké 2 janvyé a 13 lò menm lannen-an. Nou ké palé tchèkfwè andan sa ka di *jou kouran* oben *lajounen glisant*.

## Wè osi

* Simèn
* Mwa
* Lannen
# Tan

Chronos, bondjé di tan di mitoloji grèk, pa Ignaz Günther, Bayerisches Nationalmuseum a Munich.
**Tan** sa roun nosyon ki ka randé kont di chanjman andan monn-an. Késyonnman ka poté so kò asou so « lanatir entim » : propriyété fondamantal di Inivèr, oben tou senpman sa prodjwi di òbsèrvasyon entélektchwèl é di pèrsèpsyon di moun. Sòm dé répons pa ka sifi pou dégajé oun konsèp satisfézan di tan. Tout pa téyorik : « pratik » chanjant di tan pa nonm-yan sa di oun enpòrtans kapital.

I pa ka ègzisté di mizour-a di tan di menm mannyè-a ki i ka ègzisté, pa lègzanp, oun mizour di charj élèktrik-a. Annan sa ka swiv à pou nou konprann ki « mizour di douré-a » an lyé é plas di mizour di tan. Mizour-a di douré-a, a-pou-di ki di tan ékoulé ant Dé évennman péryodik, ka bazé so kò asou dé fénomenn péryodik (jou, osiyasyan di roun pandoul...) oben kantik (tan di tranzisyon élèktronik annan atom-an pa lègzanp).

## Nòt ké référans

## Wè osi
# Koré di Sid

| **Répiblik di Koré 대한민국 / 大韓民國 (ko) Daehan Minguk (ko)** |
| --- |
|   |
|  |  |
|  |
| Lanng ofisyèl | koréyen |
| Kapital | Séoul |
| Siperfisi total | 99 120 km² |
| Jantilé | Sid-Koréyen(n) |
| Popilasyon total | 50 924 172 zab. (2016) |

**Koré di Sid**, an form long **Répiblik di Koré**, an koréyen Daehan Minguk, 대한민국 (hangeul), 大韓民國 (hanja), sa roun péyi di Azi di Lès ki ka kouvri lamotché sid di pénensil koréyenn.
# Ris

|  |
| --- |
| **Ris русский язык** |
| **Péyi** | Abkhazi, Arméni, Azerbaydjan, Byélorisi, Estoni, Jéyòrji, Israyèl, Kazakstan, Kirgizistan, Létoni, Litchwani, Moldavi, Mongoli, Loséti di Sid, Ouzbékistan, Pològn, Risi, Tadjikistan, Transnistri, Tirkménistan, Oukrèn |
| **Réjyon** | Léròp, Lazi |
| **Nonm di lokitò** | L1: 145 milyon L2: 135 milyon Total: 280 milyon |
| **Klasifikasyon di fanmi** |
| **Fanmi** | ▪ lanng endo-éropéyen
* lanng balto-slav
* lanng slav
* lanng slav oryantal
* **ris**
 |
| **Kod di lanng** |
| **ISO 639-1** | ru |
| **ISO 639-2** | rus |
| **ISO 639-3** | rus |
| **Kart** |
| **Kart** |  |
| **Léjann kart** | Monn risofonn-an |

**Ris**-a (an ris Русский) sa roun lanng ki ka apartni o group slav oryantal di fanmi-a dé lanng endo-éropéyen, okèl ka apartni osi oukrényen-an ké byéloris-a. I ka konté pli di 280 milyon di lokitò (kou lanng matèrnèl oben lanng ségon). Li sa lanng ofisyèl di Fédérasyon di Risi-a é roun dé lanng ofisyèl dé répiblik di Byélorisi, di Kazakhstan épi di Kirghizistan, lanng di kouminikasyon osen di Kouminoté dé Léta endépandan (KLE), donminant annan sèrten réjyon di Loukrenn (notanman Sid-a é Lès oukrényen-an ensi ki kapital Kyèv-a). Li sa égalman lanng ofisyèl di ONI-a.

## Nòt ké référans

## Wè osi